218 
PIÈCES A L’APPUI. 
Ung chascun pour elle traveille , 
L’ung mains, l’ung plus diversement. 
Le laboureur fait mainte veille 
Pour avoir son lozengement. 
Le chevalier semblablement 
En son chastel mains en repose. 
Ainsy le clerc principalment 
Maint livre notable en compose. 
Mais sur tous ceulx dont elle raille 
Le clerc est haultement sonné , 
Car en escript les faicts lui baille 
Dont chascun aultre est blasonné. 
Le nom romain fust ja finé 
Se ne fussent les escripvains 
Lesquelz ont à Fama donné 
Les faicts des vaillans et des vains. 
(Ibid.) 
C’Ctjlisc. 
Son visage angélicque estoit 
Plus joly et plus argenté 
Que la belle lune ne soit 
Au meilleur point de sa clarté ; 
Èt, pour accomplir sa beauté, 
Joes et bouche vermeilloyent 
Du sang divin. En vérité, 
Sur elle tous s’esmerveilloyent. 
Tel col et telle poicterine, 
Telx bras et telles mains portoit 
Qu’en toutes ses pars entérine 
Et faicte par compas estoit. 
Quel maintaing, quel regard avoit, 
Vous ne le debvez pas enquerre , 
Quant cellui hault Dieu qui tout voit 
Pour elle seule vint en terre. 
[Ibid.) 
G. 
Cljanson. 
Plus plaisant bergière n’a pas 
De Colette, de Rains à Roye ; 
Son corps est tailliés à compas 
Miex que dire ie ne porroie. 
Car elle est parmi la corroie 
Gresle , par les rains large et plaine, 
Haulte à point, et s’a tousiours ioie ; 
C’est des aultres la souveraine. 
Soubz son chainse de canevas 
Sa char plus que la noif blanchoie ; 
Délis dois a et longs les bras, 
Dont miex en musette notoie. 
Boulz regart a la simple et coie , 
Cler chante comme une seraine , 
Bien scet houler en la saulchoie ; 
C’est des aultres la souveraine. 
